Med omkring en times kjøretid til Dublin har stadig flere pendlere slått seg ned i Gorey, og det har derfor vært en dramatisk økning i befolkningen og press på skolesystemet i byen. Mellom 1996 og 2002 vokste befolkningen i det omkringliggende distriktet med 23 %. Økningen i innbyggertall har også økt byens handelsstand med stadig flere forretninger, restauranter og kjøpesentre. Selve byen mer enn doblet seg i befolkning fra 3 939 til 9 822 innbyggere i løpet av de 20 årene mellom folketellingen fra 1996 og 2016.